nahid-hub/BLUGE-bengali-wikipedia-section-title-prediction huggingface dataset:
ধর্মীয় উৎসবকে উপলক্ষ করে এর আয়োজন করা হলেও দৈনন্দিন জীবন যাপনের নানা উপকরণ নিয়েই এর গল্প ও গান তৈরি হয়। প্রান্তিক কিংবা সাধারণ মানুষের সুখ দুঃখ, সাংসারিক জটিলতা, প্রেম, পিতা-মাতার প্রতি সন্তানের অবহেলা, দুশ্চরিত্রের লাম্পট্য সহ যাবতীয় বিষয়াদি অত্যন্ত সরল সহজভাবে উঠে আসে এসব গানে। জটিল বিষয়গুলোকেও হাস্যরসের মাধ্যমে চিত্তাকর্ষক করে তোলা হয় অভিনয়ের মাধ্যমে। এর মাধ্যমে গুণী শিল্পীরা ব্যঙ্গাত্মকভাবে সমাজের নানা বৈষম্য অন্যায় অসঙ্গতিও তুলে ধরেন। অর্থাৎ গ্রামীণ জীবনের সরল প্রবহমান ধারায় ঘটে যাওয়া ঘটনা কিংবা সমাজের নানা তির্যক প্রপঞ্চই ধামের গানে বিষয়বস্তু।

ধামের গানের শিল্পীদের তেমন কোন প্রাতিষ্ঠানিক শিক্ষা বা প্রশিক্ষণ থাকেনা। এঁরা আহামরি কোন পেশাদার অভিনেতাও নন। অত্যন্ত চমকপ্রদ ব্যাপার হচ্ছে এরা বর্গাচাষি, দিন মজুর, ভ্যানচালক, রাজমিস্ত্রীর জোগালি ইত্যাদি সাধারণ পেশার লোক। এসব গানের আসরের কোন পাণ্ডুলিপিও হয় না, থাকে না যাত্রাপালার বা মঞ্চ নাটকের মত মতো কোনো প্রম্পটার। প্রাত্যহিক জীবনের ঘটনাবলী থেকেই নেওয়া হয় চরিত্রগুলো। সুতরাং মূল ধারার নাটক-যাত্রাপালার মত এখানে সংলাপ নিয়েও আহামরি কোন বিচার বিবেচনা করতে হয় না। শিল্পীরা মঞ্চে আসেন আর সাবলীলভাবেই অভিনয় করেন। তাদের অভিনয়ের দক্ষতা সমাজের প্রতি তাদের পর্যবেক্ষণ ক্ষমতারই পরিচয় বহন করে। ধামের গান আঞ্চলিক ভাষাতেই পরিবেশিত হয়। এর বিষয়বস্তু হল প্রতিদিনের চাক্ষুষ পর্যবেক্ষণ এবং তা খুবই জীবন্ত ও সাহিত্যিক মারপ্যাঁচ শূন্য। এ কারণে এতদঞ্চলে ধামের গানের আসক্তি ও জনপ্রিয়তা অন্য সব লোকনাট্য থেকে অনেক বেশি।

বিষয়বস্তুর ভিত্তিতে ধামের গানকে শাস্ত্রীয়, রংপাঁচালি, পাঁচমিশালি ও যাত্রাপালা এ কয়েকটি শ্রেণিতে বিন্যস্ত করা যায়। ধামের গানে যাত্রাপালা আদলে বিষয়বস্তুর সংযোজন সাম্প্রতিকতম সময়ে চলমান, যা নিয়ে মিশ্র প্রতিক্রিয়া বিদ্যমান।

সঠিক অনুচ্ছেদ শিরোনাম কোনটি?
titleA. আয়োজক এবং দর্শক-শ্রোতা
titleB. বিষয়বস্তু
titleC. কোচবিহারের লোকনাট্য
titleD. সাহিত্যিক গুরুত্ব
উত্তর: titleB
জেল থেকে মুক্তিলাভ করে সন্ত্রাসবাদী বিপ্লবী আন্দোলনের পথ পরিহার করেন ও মার্ক্সবাদে আকৃষ্ট হন তিনি। ১৯৩৯ সালে ভারতের কমিউনিস্ট পার্টির সদস্যপদ লাভ করেছিলেন। স্বাধীনতার পর পিসি চ্যাটার্জী এন্ড কোম্পানিতে কাজ করতেন। এছাড়াও বিভিন্ন জনকল্যাণমূলক কাজের সাথে জড়িত ছিলেন। একটি জীবনীমূলক বই লিখেছেন যার নাম "'বিপ্লবীর স্মৃতিচারণ"'।

সঠিক অনুচ্ছেদ শিরোনাম কোনটি?
titleA. বংশ পরিচয়
titleB. পরবর্তী জীবন
titleC. মৃত্যু
titleD. বিপ্লবী আন্দোলন
উত্তর: titleB
আলিপুর পশুশালার আয়তন ৪৫ একর। গত পঞ্চাশ বছর এই চিড়িয়াখানার বিস্তার সম্ভব হয়নি। এখানে একটি "সরীসৃপ ভবন", একটি বনমানুষ ভবন, একটি হস্তীভবন ও একটি প্যান্থার ভবন রয়েছে। প্যান্থার ভবনের পিছনে বাঘ ও সিংহের জন্য ওপেন এয়ার এনক্লোজার রয়েছে। একটি আলাদা শিশুদের চিড়িয়াখানাও রয়েছে। চিড়িয়াখানার মাঝের জলাশয়ে প্রচুর পরিযায়ী পাখি আসে।চিড়িয়াখানার সম্মুখস্থ রাস্তার উল্টোদিকে চিড়িয়াখানা অণুমোদিত কলকাতা অ্যাকোরিয়াম অবস্থিত।

আলিপুর পশুশালা কলকাতার একটি জনপ্রিয় পর্যটনকেন্দ্র। কিন্তু প্রবেশমূল্য কম হওয়ায় চিড়িয়াখানা থেকে রাজস্ব আদায় কম হয়। ২০০৩ সালে চিড়িয়াখানার প্রবেশমূল্য ৫ টাকা থেকে বাড়িয়ে ১০ টাকা করা হয়। ২০০৫ সালের হিসেব অনুযায়ী, চিড়িয়াখানায় বার্ষিক জনসমাগম হয় ২০ লক্ষ। এর মধ্যে বড়দিন ও ইংরেজি নববর্ষে চিড়িয়াখানায় আসেন ২৫,০০০-এরও বেশি দর্শনার্থী।
চিড়িয়াখানায় রয়েছে রয়্যাল বেঙ্গল টাইগার, আফ্রিকান সিংহ, জাগুয়ার, জলহস্তী, ভারতীয় একশৃঙ্গ গণ্ডার, রেটিকুলেটেড জিরাফ, গ্র্যান্ট'স জেব্রা, এমু, ড্রোমেডারি ক্যামেল ও ভারতীয় হাতি। আগে প্যান্থেরা হাইব্রিড ও জায়ান্ট এল্যান্ডও ছিল। এগুলিই চিড়িয়াখানার জনপ্রিয় জন্তুজানোয়ার। এছাড়া চিড়িয়াখানায় প্রচুর আকর্ষণীয় পাখি রয়েছে। এর মধ্যে ১৯৮০-এর দশক পর্যন্ত বিপন্ন প্রাণীর তালিকায় থাকা ম্যাকাও প্রজাতির বৃহদাকার তোতা, কনুর, লোরি ও লোরিকিট রয়েছে। আর রয়েছে টৌরাকো ও ধনেশ, সোনালি মথুরা, লেডি আমহার্স্ট'স পেজেন্ট ও সোয়াইনহো'স পেজেন্ট। কয়েকটি এমু, ক্যাসাওয়ারি ও অস্ট্রিচও রয়েছে।

সঠিক অনুচ্ছেদ শিরোনাম কোনটি?
titleA. অদ্বৈত
titleB. দ্রষ্টব্য
titleC. প্যান্থেরা সংকর কর্মসূচি
titleD. ইতিহাস
উত্তর: titleB
জুলাই ২০০৭ নাগাদ, হ্যারি পটার চলচ্চিত্র ধারাবাহিক চলচ্চিত্রে অভিনয়ের মাধ্যমে ওয়াটসন ১০ মিলিয়ন পাউন্ডেরও বেশি অর্থ উপার্জন করেছেন। তিনি স্বীকার করেছেন যে, অর্থের জন্য তাকে কখনোই অভিনয় করতে হবে না। ২০০৯ এর মার্চে ফোর্বস ম্যাগাজিন ওয়াটসনকে বিশ্বের ষষ্ঠ মূল্যবান তরুণ চিত্রতারকার মর্যাদা দেয়। ২০১০ এর ফেব্রুয়ারিতে তিনি হলিউডের সর্বোচ্চ পারিশ্রমিকপ্রাপ্ত নারী চিত্রতারকা বনে যান। ২০০৯ এ তিনি প্রায় ১৯ মিলিয়ন পাউন্ড আয় করেন। কিন্তু পড়ালেখা ছেড়ে পুরোদস্তর অভিনেত্রী হবার ব্যাপারে অনিচ্ছা প্রকাশ করেছেন ওয়াটসন। তিনি এ ব্যাপারে বলেন, “মানুষ বুঝতে পারে না, কেন আমি এটা চাই না...বিদ্যালয় জীবন আমাকে আমার বন্ধুদের সান্নিধ্যে রাখে, বাস্তবতার সান্নিধ্যে রাখতে ভীষণ সহায়তা করে।” শিশু অভিনেত্রী হিসেবে কাজ করার ব্যাপারে ওয়াটসন ইতিবাচক মনোভাব পোষণ করেন। তিনি বলেছেন যে, তার অভিভাবক ও সহকর্মীবৃন্দ তাকে এই ইতিবাচক অভিজ্ঞতা অর্জনে অনেক সহায়তা করেছেন। ওয়াটসনের সাথে তার সহকর্মী "হ্যারি পটার" তারকা ড্যানিয়েল র‌্যাডক্লিফ ও রুপার্ট গ্রিন্টের ঘনিষ্ঠ বন্ধুত্ব রয়েছে। এ ব্যাপারে তিনি বলেন, “অভিনয়ের কাজের চাপে থাকার ফলে এবং তাদের সাথে দশ বছর ধারাবাহিক চলচ্চিত্রে অভিনয়ের কারণে এখন তারা প্রকৃত অর্থেই সহোদর ভাইয়ের মতো।“

ওয়াটসনের শখের মধ্যে রয়েছে নৃত্য, সঙ্গীত, ফিল্ড হকি, টেনিস, শিল্পকলা এবং তিনি ওয়াইল্ড ট্রাউট ট্রাস্টকে সমর্থন করেন। নিজেকে কিছুটা নারীবাদী মনে করেন ওয়াটসন। ওয়াটসন তার সহকর্মী অভিনেতা জনি ডেপ এবং জুলিয়া রবার্টসের দারুণ ভক্ত।

২০১৪ সালে ওয়াটসন অক্সফোর্ডের রাগবি খেলোয়াড় ম্যাট জেনির সাথে প্রেমের সম্পর্কে আবদ্ধ হন। গণমাধ্যমে প্রকাশিত ছবিতে দেখা যায় যে, ওয়াটসন তার লন্ডনের বাসার জিনিসপত্র জেনি’র সহায়তায় সরাচ্ছেন। একই বছরের নভেম্বরে তাদের প্রেমে ভাঙ্গন ধরে। ওয়াটসনের এক মুখপাত্রের উদ্ধৃতি থেকে জানা যায় যে, ওয়াটসন-জেনি জুটি কখনোই একত্রে বসবাস করেননি। তাদের সম্পর্ক ভেঙ্গে যাবার অন্যতম কারণ ছিল ওয়াটসনের ব্যক্তিগত জীবনে কাজের চাপ অত্যন্ত বেশি।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রাথমিক জীবন
titleC. হ্যারি পটার
titleD. নারী অধিকার সম্পর্কিত কাজ
উত্তর: titleA
নয় বছর বয়সে তিনি ব্সাম-গ্লিং বৌদ্ধবিহারে গেলে স্তোন-পা-রিন-ছেন-ব্ক্রা-শিস () নামক এক বৌদ্ধভিক্ষু তাকে লেখাপড়া শেখান। ১৩০৮ খ্রিষ্টাব্দে ম্খান-পো-রিন-ছেন-'দ্পাল-ব্জাং () ও স্লোব-দ্পোন-রিন-ছেন-র্দো-র্জে () নামক দুই বৌদ্ধভিক্ষু তাকে শিক্ষার্থীর শপথ দান করেন। ১৩০৯ খ্রিষ্টাব্দে তিনি বে-দোং-এ-বাম-গ্লিং-গি-ছোস-দ্র্বা-ছেন-মো () নামক ধর্মচর্চাকেন্দ্রে কুন-দ্গা'-র্গ্যাল-ম্ত্শান () নামক বৌদ্ধভিক্ষুর নিকট অভিধর্মসমুচ্চয়, বোধিসত্ত্বচর্যাবতার ও মধ্যমক সম্বন্ধে শিক্ষালাভ করেন। তিনি সা-স্ক্যা বৌদ্ধবিহারে গ্ঝোন-র্গ্যাল () নামক বৌদ্ধভিক্ষুর নিকট প্রমাণ সম্বন্ধে অধ্যায়ন করেন। বিখ্যাত বৌদ্ধ পন্ডিত বু-স্তোন-রিন-ছেন-গ্রুব তাকে শিক্ষাদান করেন। ১৩২৪ খ্রিষ্টাব্দে তিনি ম্খান-পো-ব্যাং-সেম্স-রিন-ছেন-ম্গোন () ও নাম-ম্খা'-সাংস-র্গ্যাস () নামক বৌদ্ধ ভিক্ষুদের নিকট দীক্ষাগ্রহণ করেন।

সঠিক অনুচ্ছেদ শিরোনাম কোনটি?
titleA. রচনা
titleB. জন্ম
titleC. শিক্ষা
titleD. পরবর্তী জীবন
উত্তর: titleC
ঘোষণার পর্বটি সাধারণত ২৫ শে মার্চ অনুষ্ঠিত হয়। এই তারিখটি ক্যাথলিক চার্চ, অ্যাংলিকান এবং লুথেরান লিথুরজিকাল ক্যালেন্ডারে এ দিনটি স্থানান্তরিত হয় যদি দিনটি পবিত্র সপ্তাহ বা পুনরুত্থানের সপ্তাহ বা কোনও রবিবার পড়ে । পূর্ব অর্থোডক্স চার্চ, প্রাচ্য অর্থোডক্সি এবং পূর্ব ক্যাথলিক গীর্জাগুলি এই উৎসবটি স্থানান্তরিত করে না। পরিবর্তে তাদের কাছে সেই বছরগুলির জন্য বিশেষভাবে সম্মিলিত স্তোত্রপদ্ধতি রয়েছে যখন অ্যানানসিয়েশন অন্য উৎসবের দিনের সাথে মিলে যায়। এই গীর্জাগুলিতে, এমনকি শুভ ফ্রাইডেতেও একটি ঐশ্বরিক লিটার্জি উদযাপিত হয় যখন এটি অ্যানানসিয়েশনের সাথে মিলে যায়। নিউ ক্যালেন্ডারিজমের বিরুদ্ধে প্রায়শই যে অভিযোগ আনা হয়েছিল তা হ'ল নতুন ক্যালেন্ডারের গীর্জারগুলিতে (যেগুলি নতুন ক্যালেন্ডার অনুসারে অ্যানানসিয়েশন উদযাপন করে তবে পুরাতন ক্যালেন্ডার অনুসারে ইস্টার উদযাপন করে), এই বিশেষ লিটার্জি আর কখনও উদযাপিত হতে পারে না, কেননা নতুন ক্যালেন্ডারে অ্যানানসিয়েশন পবিত্র সপ্তাহের বহু আগে। পুরাতন ক্যালেন্ডারবাদীরা বিশ্বাস করেন যে, এটি গীর্জার লিটার্জিকাল এবং আধ্যাত্মিক জীবনকে নি: স্ব করে দেয়।

গ্রীকদের স্বাধীনতা দিবসও অ্যানানসিয়েশন উৎসবে পালিত হয় এবং ২৫শে মার্চ লেবাননেও জাতীয় ছুটি ।

৫২৫ খ্রীস্টাব্দে অ্যানো ডোমিনি ক্যালেন্ডার সিস্টেমটি যখন ডায়নিসিয়াস এক্সিগুয়াসের দ্বারা প্রথম চালু করা হয়েছিল, তখন তিনি ২৫ শে মার্চকে নতুন বছরের সূচনা করেছিলেন, কেননা ক্যাথলিক ধর্মতত্ত্ব অনুসারে, খ্রিস্টের আগমনের সাথে সাথে কৃপার যুগ শুরু হয়ে যায়। নির্দিষ্টকরে প্রথম এ উৎসবের উল্লেখ রয়েছে, টোলেডোর ৬৫৬ পরিষদের একটি ধর্মশাস্ত্রে যেখানে এটি পুরো গির্জা জুড়ে উদযাপিত হয় বলে বর্ণনা করা হয়েছে। কনস্ট্যান্টিনোপোলের ৬৯২ পরিষদে "ট্রুলোতে" ইস্টার এবং অ্যানানসিয়েশন উৎসব ব্যতীত লেন্টের সময় অন্য কোনও উৎসব পালন নিষিদ্ধ করা হয়েছিল। এর কারণ হিসাবে এটি দাবি করা হয়েছিল যে এটি অ্যাথানাসিয়াস এবং গ্রেগরি থাইমাটুরগাসের ধর্মানুশাসনের পাণ্ডুলিপিগুলিতে প্রকাশিত হয়েছিল তবে পরবর্তীকালে এগুলি উদ্বেগজনক বলে প্রমাণিত হয়েছিল। 

ইস্টার সহ, ২৫ শে মার্চ অনেক প্রাক-আধুনিক খ্রিস্টান দেশে নববর্ষের দিন হিসাবে উদযাপিত হয়েছিল। ছুটির দিনটি ফ্রান্সে ১ জানুয়ারিতে স্থানান্তরিত হয়েছিল চার্লস নবম এর ১৫৬৪ রউসিলনের সম্পাদনা দ্বারা। ইংল্যান্ডে, অ্যানানসিয়েশন উৎসবটি লেডি ডে হিসাবে পরিচিতি লাভ করে, এবং ১৭৫২ সাল পর্যন্ত লেডি ডে ইংরেজি নতুন বছরের সূচনা হিসেবে চিহ্নিত হয়েছিল। এছাড়াও ইংল্যান্ডে, ওয়ার্সেস্টার তার ১২৪০তম সম্মেলনে অ্যানানসিয়েশন উৎসবের দিনটিতে সমস্ত দাপ্তরিক কাজ নিষিদ্ধ করেছিল এবং এটিকে বিশ্রামের দিন হিসাবে ঘোষণা করেছিল। 

সঠিক অনুচ্ছেদ শিরোনাম কোনটি?
titleA. খ্রিস্টীয় শিল্পে
titleB. পাণ্ডুলিপি 4Q246
titleC. কুরআনে
titleD. অ্যানানসিয়েশনের উৎসব
উত্তর: titleD
কেলিশহর ইউনিয়ন প্রতিষ্ঠিত হয় ১৯৬৩ সালে।
এই গ্রাম আগে মগ শাসনাধীন ছিল। জমিদার কেদার রায়ের কুল পঞ্জিকা থেকে জানা যায়, মগ সৈন্যরা এই গ্রামে কিল্লা বানিয়ে বসবাস করত, চাকমা রাণী কালিন্দী এই অঞ্চলে কেলি করতে আসতেন, তাছাড়া পর্তুগীজরা কৃষ্ণাখালী খাল হয়ে সাম্পানে গ্রামের পাহাড়ি এলাকায় প্রমোদ ভ্রমণ তথা কেলি করতে আসত। কিল্লা, কেলি এইসব শব্দ থেকেই কেলিশহর নামের উৎপত্তি।

সঠিক অনুচ্ছেদ শিরোনাম কোনটি?
titleA. নামকরণ ও ইতিহাস
titleB. অবস্থান ও সীমানা
titleC. হাট-বাজার
titleD. জনসংখ্যার উপাত্ত
উত্তর: titleA
শিশুর ধর্ষণ শিশুর যৌন নির্যাতনেরই একটা অংশ। যদি কোনো শিশুর দ্বারা (সচরাচর দেখা যায়, বয়সে বড় অথবা নির্যাতিতের তুলনায় শক্তিশালী) অথবা কিশোর দ্বারা (যার যৌন বয়ঃসন্ধি চলছে) কাজটা করা হয়, তাহলে একে বলা হয় শিশুর প্রতি শিশুর যৌন নির্যাতন। যদি পিতামাতা, দাদু, চাচী অথবা চাচার দ্বারা এ ঘৃণ্যকাজটি করা হয়, তবে একে বলা হয় অজাচার এবং দেখা গেছে এর ফলে নির্যাতিত শিশু মনস্ত্বাত্তিক ঝুঁকির মধ্যে পড়ে। যদি কোনো শিশু তার পারিবারিক সদস্য নয়, কিন্তু এমন কারো দ্বারা ধর্ষিত হয়,যার উপর সে নির্ভর করে, যেমন খেয়াল রাখে এরকম কাজের লোক, স্কুল শিক্ষক, ধর্ম শিক্ষক, চিকিৎসক তাহলেও শিশুর মানসিক স্বাস্থ্য অযাচার বৃত্তির মতই একইরুপ ঝুঁকিত পড়ে।

সঠিক অনুচ্ছেদ শিরোনাম কোনটি?
titleA. ধারাবাহিক ধর্ষণ
titleB. সংবিধিবদ্ধ ধর্ষণ
titleC. প্রতারণার দ্বারা ধর্ষণ
titleD. শিশুর ধর্ষণ
উত্তর: titleD
১৯৪৬ সালে এক ব্যবসায়ীর সঙ্গে গিরিজা দেবীর বিবাহ সম্পন্ন হয়। এরপর ১৯৪৯ সালে এলাহাবাদ অল ইন্ডিয়া রেডিও থেকে তিনি প্রথম বেতার সংগীতানুষ্ঠানে অংশ নেন। গিরিজা দেবীর মা ও ঠাকুরমা মনে করতেন, উচ্চবিত্ত পরিবারের মেয়েরা সর্বসমক্ষে সংগীত পরিবেশন করেন না। তাই তারা অনুষ্ঠানে তার সংগীত পরিবেশনার বিরোধিতা করেন। গিরিজা দেবীও অন্যদের সামনে পৃথকভাবে সংগীত পরিবেশন না করার ব্যাপারে রাজি হন। কিন্তু ১৯৫১ সালে তিনি প্রথম সংগীতানুষ্ঠানে সংগীত পরিবেশন করেন। ১৯৬০-এর দশকে শ্রীচন্দ মিশ্রের মৃত্যুর আগে অবধি তিনি তার কাছে তালিম নিয়েছিলেন। ১৯৮০-এর দশকে কলকাতার আইটিসি সংগীত রিসার্চ অ্যাকাডেমিতে অনুষদ সদস্য হিসেবে এবং ১৯৯০-এর দশকের গোড়ার দিকে কাশী হিন্দু বিশ্ববিদ্যালয়ে অধ্যাপনাও করেন তিনি। এছাড়াও একাধিক ছাত্রছাত্রীকে নিজের সাংগীতিক ঐতিহ্য রক্ষার জন্য তালিমও দিয়ে যান। ২০০৯ সাল পর্যন্ত দেশবিদেশের বিভিন্ন স্থানে সংগীত পরিবেশনা করেন গিরিজা দেবী।

গিরিজা দেবী বারাণসী ঘরানার শিল্পী ছিলেন। এই ঘরানার বিশেষ ভাবে পরিচিত পূরবী অঙ্গ ঠুংরি শৈলীটিকে নিজের গায়নের মাধ্যমে সমৃদ্ধ করে যান তিনি। তার রেপোর্টারির মধ্যে রাগাশ্রয়ী কাজরি, চৈতি ও হোলি শৈলীর গানও ছিল। এছাড়াও তিনি খেয়াল, ভারতীয় লোকসংগীত ও টপ্পা শৈলীর গান পরিবেশন করতেন। "দ্য নিউ গ্রোভ ডিকশনারি অফ মিউজিক অ্যান্ড মিউজিশিয়ানস" গ্রন্থে একবার উল্লিখিত হয়েছিল যে, তার রাগাশ্রয়ী গান পরিবেশনার মধ্যে তার শাস্ত্রীয় সংগীত শিক্ষার সঙ্গে মিশে আছে বিহার ও পূর্ব উত্তরপ্রদেশ অঞ্চলের আঞ্চলিক বৈশিষ্ট্যগুলি। গিরিজা দেবীকে “ঠুংরির সম্রাজ্ঞী”ও বলা হয়।

সঠিক অনুচ্ছেদ শিরোনাম কোনটি?
titleA. জন্ম ও প্রাথমিক জীবন
titleB. কর্মজীবন
titleC. মৃত্যু
titleD. পুরস্কার ও সম্মননা
উত্তর: titleB
সিলেট সদর হইতে ইউনিয়ন পরিষদের দূরত্ব ৩৩ কিলোমিটার। উপজেলা সদরের দূরত্ব ১৯ কিলো মিটার। চারখাই ইউনিয়ন পরিষদের পূর্বদিকে ৮ কিলোমিটার দূরে জকিগঞ্জ উপজেলার ১নং বারহাল ইউনিয়ন পরিষদ অবস্থিত। পশ্চিম দিকে ৮কিলোমিটার দূরে ১নং আলীনগর ইউনিয়ন পরিষদ অবস্থিত। উত্তর দিকে ৭ কিলোমিটার দূবে ৩নং দুবাগ ইউনিয়ন পরিষদ। দক্ষিণ দিকে কানাইঘাট উপজেলার সাথ সীমানা র্নিধারণী সুরমা নদী। বিয়ানীবাজার,জকিগঞ্জ, কানাইঘাট, গোলাপগঞ্জ উপজেলার কেন্দ্রস্থলে অবস্থিত।

সঠিক অনুচ্ছেদ শিরোনাম কোনটি?
titleA. শিক্ষার হার ও শিক্ষা প্রতিষ্ঠাণ
titleB. আয়তন ও জনসংখ্যা
titleC. অবস্থান ও সীমানা
titleD. জনপ্রতিনিধি
উত্তর: titleC
১৯৭০ সালে তাদের দি এপোনিমাস ব্ল্যাক সাবাথ নামে তাদের প্রথম এলবাম প্রকাশিত হয়। এলবামটি প্রকাশের সাথে সাথেই বিশ্বজুড়ে বিশাল জনপ্রিয়তা এবং সফলতা পায়। রক সঙ্গীতের ভক্তরা প্রথম হেভি মেটাল ধারণার সাথে পরিচিত হন এ এলবামের মাধ্যমে। মূলত ব্যান্ডের সদস্যরা শ্যালো টাইপ সঙ্গীতের প্রতিবাদ হিসেবে এই ধারার গানের সূচনা করেন। ষাটের দশকের খুব নরম অনুভূতির এক ধরনের গান ব্যাপক জনপ্রিয় ছিল। ব্ল্যাক সাবাথের সদস্যরা চিন্তা করলেন মানুষের মধ্যে একটু প্রতিবাদী এবং বিদ্রোহের ভাব থাকা উচিত- এ চিন্তা থেকেই মূলত হেভি মেটাল সৃষ্টি করলেন তারা।

১৯৭০ সালেই ব্ল্যাক সাবাথের দ্বিতীয় এলবাম প্যারানয়েড প্রকাশিত হয়। এ এলবামের ওয়ার পিগস গানটা ছিল ভিয়েতনাম যুদ্ধে প্রতিবাদে করা।

সঠিক অনুচ্ছেদ শিরোনাম কোনটি?
titleA. এলবাম প্রকাশ
titleB. ডার্ক রিফের সূচনা
titleC. ব্যান্ডদলের সূচনা
titleD. ব্ল্যাক সাবাথ নামকরণ
উত্তর: titleA
মসজিদটি খুব উঁচু, মসজিদের প্রধান ভবনটি আট তলা এবং মাটি থেকে ৩০.১৮ মিটার বা ৯৯ ফুট উঁচু। প্রধান ভবনটির রং সাদা। মূল নকশা অনুযায়ী, মসজিদের প্রধান প্রবেশপথ পূর্ব দিকে হওয়ার কথা। পূর্ব দিকের সাহানটি ২৬৯৪.১৯ বর্গ মিটারের। এর দক্ষিণ ও উত্তর পার্শ্বে ওযু করার জন্য জায়গা রয়েছে। উত্তর ও দক্ষিণ দিকে, মসজিদে প্রবেশ করার বারান্দার উপর দুটি ছোট গম্বুজ নির্মাণের মাধ্যমে প্রধান ভবনের উপর গম্বুজ না থাকার অভাবকে ঘোচানো হয়েছে।

সঠিক অনুচ্ছেদ শিরোনাম কোনটি?
titleA. পর্যটক
titleB. স্থাপত্যশৈলী
titleC. ইতিহাস
titleD. বহিঃনকশা
উত্তর: titleD
১৯৭১ সালে বাংলাদেশ গঠিত হওয়ার পরে, পিপিপি সরকার গঠন করে এবং আংশিকভাবে ১৯৬২ এর সংবিধান কার্যকর করে। রাষ্ট্রপতি জুলফিকার আলী ভুট্টো একটি সাংবিধানিক সম্মেলনের ডাক দিয়েছিলেন এবং ১৯৭২ সালের ১৭ এপ্রিল সমস্ত রাজনৈতিক দলের নেতাদের তাঁর সাথে দেখা করার আমন্ত্রণ জানিয়েছিলেন। ইসলামী রাজনৈতিক দলসমূহ, রক্ষণশীল দলগুলি, সমাজতান্ত্রিক এবং কমিউনিস্ট দলগুলির নেতৃবৃন্দ এবং সংবিধান বিশেষজ্ঞরা ১৯৭২ সালে সংবিধানের সম্মেলনে যোগদানের জন্য নিযুক্ত হন। 

সঠিক অনুচ্ছেদ শিরোনাম কোনটি?
titleA. তফসিল
titleB. স্বাক্ষরকারী
titleC. সাংবিধানিক সম্মেলন
titleD. খসড়া এবং অনুমোদন
উত্তর: titleC
২০০৬ সালের প্রথমদিকে অগ্নিকাণ্ডের ফলে ভবনের অংশবিশেষ ক্ষতিগ্রস্ত হয়। এরফলে মিশেল বাশলে সরকার ভবন নিয়ে পুণরায় চিন্তা-ভাবনা করতে থাকেন। সাংস্কৃতিক কেন্দ্রের দিকে ফিরিয়ে আনেন ও জনসাধারণের জন্য উন্মুক্ত করেন দেন তিনি। শহুরে পরিবেশের সাথে তাল মিলিয়ে এর অবকাঠামো নির্মাণ করা হয়। ভবনে প্রচ্ছন্নভাবে দৃশ্য ধারনের ব্যবস্থা রাখার ফলে অনেক শিল্পকর্মই প্রকৃত রূপে দৃশ্যমান হয়। দ্বিতীয় পর্যায়ে একটি মিলনায়তন তৈরি করা হয় যাতে ২০০০ ব্যক্তির সমাগম ঘটে ও খুব দ্রুত চালু করা হয়।

সঠিক অনুচ্ছেদ শিরোনাম কোনটি?
titleA. পুণঃনামকরণ
titleB. পুণঃনির্মাণ
titleC. ইতিহাস
titleD. কর্মকাণ্ড
উত্তর: titleB
শেখ মনিকে মুজিব সরকারের আমলে সুবিধাবাদী পদমর্যাদা দেওয়া হয়। যখন ভারতের সঙ্গে বেসরকারি বাণিজ্যকে মুদ্রাস্ফীতি হ্রাসের উদ্দেশ্যে নিষিদ্ধ করা হয়, ফজলুল তখন শেখ মুজিবের পৃষ্ঠপোষকতায় সক্রিয়ভাবে উক্ত পেশায় জড়িত ছিলেন। অনেক রাজনৈতিক বিশেষজ্ঞ তাকে শেখ মুজিবের বংশতান্ত্রিক শাসনব্যবস্থা প্রতিষ্ঠার প্রচেষ্টার একটি অংশ বলে মনে করেন।

সঠিক অনুচ্ছেদ শিরোনাম কোনটি?
titleA. শিক্ষা
titleB. সমালোচনা
titleC. মুক্তিযুদ্ধ
titleD. স্বাধীনতা পরবর্তী
উত্তর: titleB
১৯৫৩ সালে ভাষাভিত্তিক অন্ধ্ররাজ্যের দাবিতে পোট্টি শ্রীরামালুর অনশনে মৃত্যুবরণের পর ভারতীয় প্রজাতন্ত্রের প্রশাসনিক বিভাগগুলির পুনর্গঠনের কাজ শুরু হয়। নেহেরু রাজ্য পুনর্গঠন কমিশন নিয়োগ করেন। এই কমিশনের সুপারিশ অনুযায়ী ১৯৫৬ সালে রাজ্য পুনর্গঠন আইন পাস হয়। পুরনো রাজ্যগুলি অবলুপ্ত হয় এবং ভাষা ও নৃতাত্ত্বিক জনসংখ্যার ভিত্তিতে একাধিক নতুন রাজ্য প্রতিষ্ঠিত হয়। মাদ্রাজ রাজ্য থেকে কেরল ও তেলুগু-ভাষী অঞ্চলগুলি পৃথক করে শুধুমাত্র তামিল-ভাষী অঞ্চলগুলি নিয়ে গঠিত হয় তামিলনাড়ু। ১৯৬০ সালের ১ মে বোম্বাই রাজ্য ভেঙে মহারাষ্ট্র ও গুজরাত গঠিত হয়। দীর্ঘ আন্দোলনের পর ১৯৬৬ সালে ভারতের পাঞ্জাবি-ভাষী অঞ্চলগুলি নিয়ে গঠিত হয় পাঞ্জাব রাজ্য।

সঠিক অনুচ্ছেদ শিরোনাম কোনটি?
titleA. ভারত বিভাগ
titleB. রাজ্য পুনর্গঠন
titleC. সংবিধান
titleD. নেহেরু-উত্তর ভারত
উত্তর: titleB
বনবিভাগ নিঝুম দ্বীপের উন্নয়নের জন্য বিভিন্ন পদক্ষেপ নিয়েছেন, বন্যপ্রাণী (হরিণ) নিধনে নিষেধাজ্ঞা আরোপ করেছে। বনবিভাগের পদক্ষেপে নতুন জেগে উঠা চরে লাগানো হচ্ছে কেওড়া গাছের চারা। বনবিভাগ এটিকে জাতীয় উদ্যান করার পরিকল্পনা শুরু করেছে। এছাড়াও বনবিভাগ এই অঞ্চলে আগে লাগানো কেওড়া বন রক্ষায় স্থানীয়দের সাথে কাজ করছে।

সঠিক অনুচ্ছেদ শিরোনাম কোনটি?
titleA. শিক্ষাব্যবস্থা
titleB. যাতায়াত ব্যবস্থা
titleC. বনবিভাগের কার্যক্রম
titleD. আয়তন ও জনসংখ্যা
উত্তর: titleC
ঝোল-র্দো-রিংস ফ্যি-মা নামক স্তম্ভে উৎকীর্ণ রয়েছে যে ৭৫৫ খ্রিষ্টাব্দে বাল-ল্দোং-ত্সাব এবং লাং-ম্যেস-জিগ্স নামক দুইজন মহামন্ত্রী খ্রি-ল্দে-গ্ত্সুগ-ব্ত্সানকে হত্যা করেন। খ্রি-ল্দে-গ্ত্সুগ-ব্ত্সানের মৃত্যুর পর তাঁর বৌদ্ধধর্মাবলম্বী পুত্র খ্রি-স্রোং-ল্দে-ব্ত্সান তিব্বতের সম্রাট হয়ে এই দুই মন্ত্রীর বিদ্রোহ দমন করেন। 

সম্রাট খ্রি-স্রোং-ল্দে-ব্ত্সানের মু-ত্রি-ব্ত্সান-পো, মু-নে-ব্ত্সান-পো, মু-তিগ-ব্ত্সান-পো এবং খ্রি-ল্দে-স্রোং-ব্ত্সান নামক চার পুত্র ছিল। এঁদের মধ্যে বড় মু-ত্রি-ব্ত্সান-পো কম বয়সে মারা যান। খ্রি-স্রোং-ল্দে-ব্ত্সান ৭৯৭ খ্রিষ্টাব্দে সিংহাসনের উত্তরাধিকার তাঁর দ্বিতীয় পুত্র মু-নে-ব্ত্সান-পোকে দিয়ে যান। মু-নে-ব্ত্সান-পোর রাজত্বের সঠিক সময়কাল সম্বন্ধে ঐতিহাসিক তথ্য যথেষ্ট নয়। কোনো কোনো ঐতিহাসিকদের মতে তাঁর রাজত্ব মাত্র দেড় বছর টিকে ছিল। আবার অনেকে মনে করেন যে তিনি ৭৯৭ খ্রিষ্টাব্দ থেকে ৮০৪ খ্রিষ্টাব্দ পর্যন্ত রাজত্ব করেন। মু-নে-ব্ত্সান-পোর স্ত্রী সম্রাজ্ঞী ফোয়োংসার সৌন্দর্য্যে ঈর্ষান্বিত সম্রাটের মাতা ত্সেফোংসার নির্দেশে মু-নে-ব্ত্সান-পোকে বিষপান করিয়ে হত্যা করা হয়। মু-নে-ব্ত্সান-পোর কোন সন্তান না থাকায় তাঁর পরবর্তী ভাই মু-তিগ-ব্ত্সান-পো সিংহাসনের উত্তরাধিকারী হন। কিন্তু এক বর্ষীয়ান মন্ত্রীকে হত্যার অভিযোগে মু-তিগ-ব্ত্সান-পোকে ভূটান সীমান্তের নিকটে ল্হোডাক খার্চুতে নির্বাসনে পাঠিয়ে দেওয়া হয়। এর ফলে ৮০৪ খ্রিষ্টাব্দে মু-নে-ব্ত্সান-পোর কনিষ্ঠ ভ্রাতা খ্রি-ল্দে-স্রোং-ব্ত্সান তিব্বতের পরবর্তী সম্রাট হন।

সঠিক অনুচ্ছেদ শিরোনাম কোনটি?
titleA. নবম শতাব্দীর প্রথমার্ধ
titleB. অষ্টম শতাব্দীর দ্বিতীয়ার্ধ
titleC. সপ্তম শতাব্দীর প্রথমার্ধ ও সাম্রাজ্য স্থাপনা
titleD. সপ্তম শতাব্দীর দ্বিতীয়ার্ধ
উত্তর: titleB
সাগা হল কিউশু দ্বীপের ক্ষুদ্রতম প্রশাসনিক অঞ্চল। এর উত্তরে গেঙ্কাই সাগর ও ৎসুশিমা প্রণালী, দক্ষিণে আরিয়াকে সাগর। এশীয় মূল ভূখণ্ডের কাছাকাছি হওয়ার কারণে বাণিজ্য ও কূটনীতিতে সাগার গুরুত্ব আছে। একই সাথে সাগা ও কারাৎসু নগরের বাইরে অধিকাংশ অঞ্চলই কৃষিনির্ভর বা বন-জঙ্গলে পূর্ণ।

পার্শ্ববর্তী দুই সাগরেই সাগা প্রশাসনিক অঞ্চলের শাসনাধীন কয়েকটি দ্বীপ রয়েছে। গেঙ্কাই সাগরে এরকম উল্লেখযোগ্য দ্বীপ হল তাকাশিমা, কাশিওয়াজিমা, ওগাওয়াজিমা, কাকারাজিমা, মাৎসুশিমা, মাদারাজিমা, কাবেশিমা, মুকুশিমা ও ইরোহা দ্বীপপুঞ্জ। আরিয়াকে সাগরে সাগার অন্তর্গত দ্বীপ হল ওকিনোশিমা।

২০০৮ এর মার্চ মাসের হিসেব অনুযায়ী সাগা প্রশাসনিক অঞ্চলের মোট ভূমির ১১ শতাংশ সংরক্ষিত বনাঞ্চল। এর মধ্যে আছে গেঙ্কাই উপ-জাতীয় উদ্যান এবং ছয়টি প্রশাসনিক আঞ্চলিক উদ্যান।

সঠিক অনুচ্ছেদ শিরোনাম কোনটি?
titleA. আধুনিক যুগ
titleB. পর্যটন
titleC. ইতিহাস
titleD. ভূগোল
উত্তর: titleD
বিশুদ্ধ সংখ্যা বলতে বস্তু নিরপেক্ষ সংখ্যার ধারণাকে বুঝায়। প্রস্তর যুগ পেরিয়ে আরও অনেক পরে এ ধারণার বিকাশ ঘটেছে। এক বা দুইয়ের গণ্ডী পেরিয়ে আরও বড় সংখ্যা নির্দেশ করতে প্রথম কেবল যোগ ব্যবহার করা হতো। পরে ধীরে ধীরে যোগ এবং গুণনের সাহায্যে ছোট থেকে বড় সংখ্যার দিকে যাওয়া শুরু হয়। দুটি অস্ট্রেলীয় গোত্রের উদাহরণ এখানে উল্লেখ্য:

সংখ্যার ধারণা স্পষ্ট হতে শুরু করে বাণিজ্যের প্রসারের সাথে সাথে। কারণ এ সময় হিসাব সংরক্ষণ প্রক্রিয়ার প্রয়োজন পড়ে এবং এক গোত্রের সাথে আরেক গোত্রের তথ্যের আদান প্রদান জরুরি হয়ে উঠে। একটি স্পষ্ট সংখ্যা ধারণার উদাহরণ হিসেবে বাংলা সংখ্যা পদ্ধতির কথা বলা যেতে পারে। দশমিক প্রণালী ব্যবহার করে এখানে সংখ্যা গণনা করা হয়ে থাকে। এক থেকে দশ পর্যন্ত হল মূল সংখ্যা।

সংখ্যাকে বিভিন্ন ব্যবস্থায় প্রকাশ করা সম্ভব:

সঠিক অনুচ্ছেদ শিরোনাম কোনটি?
titleA. বিশুদ্ধ সংখ্যার ধারণা
titleB. বাইনারি ব্যবস্থা
titleC. সংখ্যা ধারণার উৎপত্তি
titleD. প্রস্তর যুগ
উত্তর: titleA
১. ত্বা, সীন, মীম।

২. এগুলো সুস্পষ্ট কিতাবের আয়াত।

৩. তারা বিশ্বাস করে না বলে আপনি হয়তো মর্মব্যথায় আত্নঘাতী হবেন।

৪. আমি যদি ইচ্ছা করি, তবে আকাশ থেকে তাদের কাছে কোন নিদর্শন নাযিল করতে পারি। অতঃপর তারা এর সামনে নত হয়ে যাবে।

৫. যখনই তাদের কাছে রহমান এর কোন নতুন উপদেশ আসে, তখনই তারা তা থেকে মুখ ফিরিয়ে নেয়।

৬. তারা অবশ্যই উপদেশকে প্রত্যাখান করেছে। তারা যা নিয়ে হাসি ঠাট্টা করছে, খুব শীঘ্রই তার সত্যতা সম্বন্ধে জানতে পারবে ।

৭. তারা কি পৃথিবীর দিকে তাকিয়ে দেখে না ? সেখানে আমি পরম সুন্দর নানা রকম কত কি সৃষ্টি করেছি ।

৮. অবশ্যই এটা একটা নিদর্শন। কিন্তু তাদের অধিকাংশ তা বিশ্বাস করে না।

৯. আর নিশ্চয়ই তোমাদের প্রভু মহা শক্তিশালী , পরম করুণাময় ।

১০. দেখো, তোমার প্রভু মুসাকে ডেকে বলেছিলো, "তুমি অন্যায়কারী সম্প্রদায়ের নিকট যাও

সঠিক অনুচ্ছেদ শিরোনাম কোনটি?
titleA. ১১-২০
titleB. আয়াতসমূহ
titleC. নামকরণ
titleD. ১-১০
উত্তর: titleD
১৯৩৩ সনে জ্যোতিপ্রসাদ আগরওয়ালা জয়মতী চলচ্চিত্র নির্মাণের কার্য আরম্ভ করেন। তিনি জয়মতীর চরিত্র অভিনয় করা অভিনেত্রীর খোঁজে খবরের কাগজে বিজ্ঞাপন দিয়েছিলেন। কিন্তু বিজ্ঞাপন দিয়েও তিনি অভিনেত্রীর সন্ধান পান নাই। আইদেউ সন্দিকৈয়ের একজন আত্মীয় জ্যোতিপ্রসাদকে তার আলোকচিত্র (ফটো) দেখান। জ্যোতিপ্রসাদ তার আলোকচিত্র দেখে তাকে জয়মতীর চরিত্রে উপযুক্ত হবে বলে বিবেচনা করেন। আত্মীয় ব্যক্তিটি আইদেউ সন্দিকৈকে জাহাজ দেখানোর মিথ্যা ছলনায় তাকে ভোলাগুরি চাহ বাগিচায় অস্থায়ীভাবে নির্মিত জ্যোতি চিত্রবনে নিয়ে আসেন। আইদেউ সন্দিকৈকে দেখে জ্যোতিপ্রসাদ আগরওয়ালা জয়মতী চরিত্রের জন্য তাকে নির্বাচন করেন। প্রথমে আইদেউ সন্দিকৈ চলচিত্রে অভিনয় করার জন্য রাজি ছিলেন না। পিতার সন্মতিক্রমে তিনি চলচ্চিত্রে অভিনয় করেন। জ্যোতিপ্রসাদ আগরওয়ালা তাকে অভিনয় করার কলা-কৌশল শিখান। তখন তার বয়স ছিল প্রায় সোলো বৎসর।

সঠিক অনুচ্ছেদ শিরোনাম কোনটি?
titleA. চলচ্চিতে আগমন
titleB. জন্ম ও শৈশব
titleC. আইদেউ সন্দিকৈ জীবন ভিত্তিক অন্যান্য কর্ম
titleD. জয়মতী চলচিত্রের পর
উত্তর: titleA
ময়মনসিংহের গৌরীপুর কলেজ থেকে এইচএসসি পাস করেন করেন শাহ আলমগীর। পরবর্তীতে তিনি ঢাকা বিশ্ববিদ্যালয় থেকে বাংলা সাহিত্যে স্নাতক ও স্নাতকোত্তর সম্পন্ন করেন তিনি। এছাড়া তিনি মস্কো ইনস্টিটিউট অব জার্নালিজম থেকে সাংবাদিকতায় ডিপ্লোমা ও থমসন ফাউন্ডেশন পরিচালিত সাংবাদিকতায় উচ্চতর কোর্স সম্পন্ন করেছেন। এছাড়াও করাচিতে সাউথ এশিয়ান ফ্রি মিডিয়া আয়োজিত ইলেক্ট্রনিক মিডিয়া বিষয়ক কর্মশালা, ফিল্ম আর্কাইভস আয়োজিত ফিল্ম অ্যাপ্রিশিয়েসন কোর্স ও ভারতের গোয়ায় ইউএনডিপি আয়োজিত ‘সাউথ এশিয়ান মিডিয়া অ্যান্ড ইটস রোল ইন এটেইনিং দ্য মিলিনিয়াম ডেভলপমন্ট গোল’ শীর্ষক সম্পাদকদের কর্মশালায় যোগ দিয়েছেন। 

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. পারিবারিক জীবন
titleC. জন্ম ও পারিবারিক পরিচয়
titleD. অসুস্থতা ও মৃত্যু
উত্তর: titleA
হাইমচর উপজেলার সর্ব-উত্তরে আলগী দুর্গাপুর উত্তর ইউনিয়নের অবস্থান। উপজেলা সদর থেকে এ ইউনিয়নের দূরত্ব ২ কিলোমিটার। এ ইউনিয়নের পশ্চিমে গাজীপুর ইউনিয়ন ও আলগী দুর্গাপুর দক্ষিণ ইউনিয়ন, দক্ষিণে আলগী দুর্গাপুর দক্ষিণ ইউনিয়ন, পূর্বে ফরিদগঞ্জ উপজেলার গোবিন্দপুর দক্ষিণ ইউনিয়ন এবং উত্তরে চাঁদপুর সদর উপজেলার চান্দ্রা ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. শিক্ষা ব্যবস্থা
titleC. খাল ও নদী
titleD. অবস্থান ও সীমানা
উত্তর: titleD
নয় বছর বয়সে তিনি গণিতে ও-লেভেল অর্জন করে একটি নতুন রেকর্ড তৈরি করেন। তিনি নয় বছরেই এ-লেভেলের বিশুদ্ধ গণিতে এ গ্রেড অর্জন করেন।

১৯৮১ সালে লরেন্স অক্সফোর্ড ইউনিভার্সিটির গণিত এনট্রান্স এক্সাম পাস করেন, এবং ১৯৮৩-এ বার বছর বয়সে সেইন্ট হিউ'স কলেজে ভর্তি হন।

অক্সফোর্ডে পড়াকালীন তার বাবা তাকে লেকচারগুলোতে নিয়ে যেতেন। লরেন্স দু'বছরেই তার ব্যাচেলর ডিগ্রি সম্পন্ন করেন আর ১৯৮৫-এ তের বছর বয়সে ফার্স্ট ক্লাস গ্র্যাজুয়েট ডিগ্রি অর্জন করেন। সবচেয়ে কমবয়সী ব্রিটিশ ফার্স্ট ক্লাস ডিগ্রিধারী ও সবচেয়ে কমবয়সী অক্সফোর্ড গ্র্যাজুয়েট হয়ে তিনি বেশ দৃষ্টি আকর্ষণ করেন।

লরেন্স ১৯৮৬-এ পদার্থবিজ্ঞানে তার দ্বিতীয় ব্যাচেলর ডিগ্রি নেন, আর ১৯৮৯-এ সতের বছর বয়সে গণিতে ডক্টর অফ ফিলোসফি ডিগ্রি অর্জন করেন- যেখানে তার থিসিসের শিরোনাম ছিলঃ "ব্রেইড গ্রুপদের হোমোলজি রেপ্রিজেন্টেশন"। তার থিসিস এডভাইজার ছিলেন স্যার মাইকেল আটিয়া।

সঠিক অনুচ্ছেদ শিরোনাম কোনটি?
titleA. শৈশব
titleB. একাডেমিক ক্যারিয়ার
titleC. গবেষণা
titleD. শিক্ষা
উত্তর: titleD
আবদুল মোনেম খান ১৯২৭ সালে ময়মনসিং জেলা বারে আইনজীবী হিসেবে যোগ দেন। ১৯৩০ সালে উত্তর বঙ্গে সংঘটিত বন্যার সময় তিনি সুভাষ চন্দ্র বসুর সাথে ত্রাণ বিতরণে অংশ নিয়েছেন। ১৯৩২ সালে তিনি ময়মনসিংহের আঞ্জুমান-ই-ইসলামিয়ার সহকারি সচিব নির্বাচিত হন। তিনি একজন ক্রীড়া সংগঠকও ছিলেন। তিনি ময়মনসিংহ মোহামেডান স্পোর্টিং ক্লাবের সদস্য ছিলেন। ১৯৪৬ সাল থেকে ১৯৫৪ সাল পর্যন্ত তিনি ময়মনসিংহ জিলা স্কুল বোর্ডের চেয়ারম্যানের দায়িত্বপালন করেছেন। ১৯৪৮ সালে পূর্ব বাংলার প্রাথমিক শিক্ষাবোর্ডের সদস্য নির্বাচিত হন।

সঠিক অনুচ্ছেদ শিরোনাম কোনটি?
titleA. রাজনীতি
titleB. শিক্ষাজীবন
titleC. কর্মজীবন
titleD. মৃত্যু
উত্তর: titleC